המתיישבים של דרו

המתיישבים של דרו הם עם אשר גר על איי המחט, העם גילה את העולם כאשר העליות הגדולות הגיעו לאיי המחט ואנשי היבשה פגשו באנשי דרו, העולים והמתיישבים התיידדו והשתלבו אחד בשני כעם אחד. העם שנוצר בתערובת הבין כי יכול להיות שיש עוד איים וקהילות מרוחקות שלא נמצאו והחליטו שמטרתם תהיה לגלות אותם.

 שפה
 מיקום
 גזע

### **מאפיינים**

המתיישבים של דרו הם אנשים סקרנים מטבעם, הם רוצים לגלות עוד ועוד על העולם באמצעות מסעות והרפתקאות ולא כדי להשיג כוח וידע אלא בשם הסקרנות, הם אוהבים לצאת מהאי ולהכיר עמים אחרים סיפורי עם מעשיות ועוד. הם חברותיים במיוחד ונהנים לשמוע על האדם שעומד מולם ולספר לו על חוויות שחוו באחת ההרפתקאות שלהם. הדוראנים אינם רואים באלים כוח עליון ומתייחסים אליהם יותר כמעשייה מעניינת.

#### **מאכלים**

המתיישבים של דרו מכינים אוכל מקומי בעיקר מחיות יער המחטים באי אבל הם תמיד מתרגשים לטעום אוכל ממקום אחר ויותר מכל לשמוע את הסיפור עליו על שמו ועל מרכיביו. הם לא ינסו ליצור אוכל שלא שלהם ומכבדים את הנכסים התרבותיים שהעמים השונים יצרו לעצמם.

### **מקום מרכזי**

העיר רפיניה היא המקום המרכזי של המתיישבים של דרו, היא עיר הנמל המרכזית של דרו ומשם יוצאות רוב הספינות למסעותיהן וההרפתקאות הרחוקות לחקר העולם. רוב הכלכלה של המתיישבים מסתיימת ברפינה ובניית הספינות ולכן היוא גם מרכז הסחר המרכזי. בעיר גר הקפטן, שליט העם ושריו.

### **מנהיגים**

המנהיג הפוליטי של המתיישבים הוא הקפטן, ראש מועצת דרו שאחראי על כל העם. העם אוהב את שליטו ומהשליט מצופה להפיץ אהדה לעם. הקפטן נבחר מבין חברי המועצה של דרו ועל ידה והיא כוללת אנשים מהעם שהוכיחו הרפתקנות וסקרנות. המנהיג הרוחני של העם הוא שומר המפות, אדם זקן ששומר על המפות שמציגות את כל גילויי העם, התפקיד עובר משומר לאדם שהוא בוחר וחונך.

### **חגים**

חג ההפלגה הוא החג המרכזי בשנה. כאשר השמיים מתבהרים והסופות נרגעות יוצאות הספינות חזרה למסעות הגילוי והחקר במימי הים. בחג נוהגים להתקבץ ולהיפרד מנוסעים וגם לשיר על מחוזות שנתגלו או הרפתקאות מעניינות. הקפטן נוהג לאכל דרך צלחה ושומר המפות מעודד את העם להגדיל את הרישומים.

### **נקודות בחיים**

#### **לידה**

כאשר ילד נולד שרים לו שירים על העולם המופלא ומנסים לעורר אצלו את הסקרנות הדוראנית.

#### **בגרות**

בבגרות נערים עולים לספינת צי ויוצאים להפלגה ביחד עם כמה שייטים מנוסים.

#### **חתונה**

חתונה נעשית על ספינה וכוללת לרוב טקס חגיגי ומחולות.

#### **מוות**

כאשר אדם נפתר מעלים אותו על סירה קטנה משורפים אותה בזמן שהיא שטה בים.

### **יחס**

#### **יחס לעמים אחרים**

המתיישבים של דרו רחוקים מרוב העמים והאינטראקציה העיקרית איתם היא בהעברת מסחר ממזרח למערב והפוך. המתיישבים נהנים לשמוע על העמים סיפורי עם ופולקלור. הם כן מכבדים את הבוטרים בעלי בריתם ומתפעלים מיצירותיהם, הם אוהבים את ההינקים והמונטים שהם פוגשים בצפון כאשר הם מעבירים סחורה, והם חושבים שהשיפרס מצחיקים שהם מנסים להשיג ידע מבלי לצאת לעולם.

#### **יחס לקסם**

כמו דברים אחרים ידע מסקרן מאוד את המתיישבים והם והם מנסים לגלות על הקסם ועל חפצי קסם דברים מתוך סקרנות טהורה ולא מתוך רצון לקבל קסם. אף על פי כן רבים מהם מצליחים במהלך החיפוש גם להשתמש בקסם אבל רק המעטים שנולדו עם קסם יצליחו להתפתח לרמות גבוהות. אם דוראנים יפגשו קוסם הם ירצו לראות מה הוא יכול לעשות ולשמוע ממנו על סודות הקוסמים.

### **בנייה**

#### **כפר**

רוב הכפרים יושבים במרכז האי על גבול היער או קצת בתוכו והם לרוב עושקים בכרייה של עצים לספינות צייד או חקלאות. הכפרים הקטנים בנויים באופן ומרווח ולפעמים יש קילומטרים בין בית לשכנו. לכל כפר יש מנהיג ולרוב הוא אדם שעבר הרפתקאות גדולות והרוויח את אמון הציבור.

#### **עיר**

הערים הדוראניות הם ערי נמל גדולות ומלאות בנמלים ומספנות שעומלים על להוציא את הספינות למסעות או לביצוע מסחר ביבשת. כל הבתים והרחובות בעיר מתחברות לנמל ובתי החרושת נמצאים סמוך למספנות שמעסיקות אנשים רבים. ברוב הערים יש כיכרות גדולים ליד הנמל וכאשר יורדי הים שבים הם נוהגים לעמוד במרכז הבימות ולספר לתושבים על מה שחוו בים.

### **כלכלה**

רוב כלכלת המתיישבים של דרו מגיעה מספינות המסחר והחקר. כמעט כל האזרחים עובדים על דברים שקשורים לספינות ודואגים לטיפולם הרציף. אנשי היבשה משתמשים בשירותי דרו להעברת סחורות מצפון למדברים או לאיי הבוטרים. בנוסף מצליחים המתיישבים גם להשיג משאבים שונים מאיים ומקומות חדשים שהם מגלים.

### **סיפור עם**

סיפור עם דוראני מספר על מגלה ארצות בשם נוח שמצא אי שלם מלא בזהב ובכסף נוח וצוותו ירדו ואספו כמה זהב וכסף שספינתם יכלה להכיל והחלו לחזור לאי המחט. בדרך צפו אנשיו של דרו בספינות לא מזוהות שמתקרבות אליהם. בגלל המשקל הרב שסחבו הספינות הצליחו להשיג אותם בקלות והכלו לפתוח בקרב נגד הצוות העייף שהיה בסיום מסע מפרך. נוח החליט להקריב את האוצר והשליך את המטבעות למים כדי לאפשר לספינתו להתרחק מהתוקפים. עד היום נח אוצרו של נוח מתחת למים במקום לא ידוע